SA kan baie by Zim leer, sê Malema | Nuus24
Kaapstad – Julius Malema, geskorste leier van die ANC se jeugliga, sê Zimbabwe is ‘n inspirasie vir Afrika en het bygevoeg dat Suid-Afrika baie by dié land kan leer.The Herald Online berig Malema, wat verlede week die land besoek het om jeugliga-lede van Zanu-PF se troue by te woon, sê Zimbabwe is “heeltemal onafhanklik en het van eksterne beheer afstand gedoen.”Malema sê hy het na Zimbabwe gegaan omdat die land baie bereik het en ‘n “inspirasie vir Afrika” is.“Moenie na imperialistiese koerante luister nie. Julle het baie bereik. Julle beman jul eie land... Julle word nie deur buitelanders beheer nie. Dís wat ons in Suid-Afrika benodig.”Volg Nuus24 op Twitter Lees meer oor: julius malema | zimbabwe | sa politiek VOLGENDE OP NUUS24X In hoeveel toetse sal Willie le Roux speel? | Maroela Media
Damian Willemse – wanneer sal hy moet speel?. (Foto Twitter @DamianGaza10)
Hoe en waar Damian Willemse sy kans as heelagter vir die Springbokke sal kry, is nie heeltemal duidelik nie.
Daar is onsekerheid oor wanneer die nommer een-heelagter van die Springbokke, Willie le Roux, vir die nasionale span sal kan speel en wanneer hy weer by sy Londense klubspan, Wasps, moet aanmeld.
Terwyl Rassie Erasmus-hulle klaarblyklik rustig is dat Le Roux in al ses die Springbokke se wedstryde van die Rugbykampioenskap mag speel en bloot sê Le Roux, Faf de Klerk en Francois Louw sal in die Rugbykampioenskap speel, blyk dit by monde van Wasps se direkteur van afrigting, Dai Young, dat die klub Le Roux net vir Wasps se eerste drie wedstryde sal vrystel.
Wasps se derde wedstryd is op 16 September, dieselfde dag waarop die Springbokke in Nieu-Seeland teen die All Blacks speel.
Sal Wasps daarmee verlief neem dat Le Roux ná die lang vlug uit die Ooste eers Dinsdag (op die vroegste) by hulle aansluit vir Wasps se volgende wedstryd (teen die Sale Sharks) op Vrydagaand 22 September?
Dit lyk dus of Le Roux net in die eerste twee toetse teen Argentinië en dan in Australië op 9 September teen die Wallabies beskikbaar sal wees.
Young het ook aangedui dat Wasps moontlik vir Le Roux vir een van die Bokke se wedstryde op die jaareindtoer sal afgee.
♦ Intussen het Erasmus Maandag op ŉ mediavergadering bloot gesê al drie Suid-Afrika se oorsese spelers sal vir die Rugbykampioenskap beskikbaar wees.
Vir al ses die wedstryde?
En wie sal vir le Roux instaan in daardie twee of waarskynlik drie toetse waarin hy dalk nie sal kan speel nie?
Die jong Junior Springbok kan tog nie sommer uit die bloute, en boonop in ŉ vreemde posisie, teen twee van die wêreld se heel beste spanne losgelaat word nie.
Johan Nel · 11 maande gelede
Dit is so hartseer dat van ons beste rugbyspelers oorsee moet gaan speel en dan vir ons Land “verlore” is. Reg, ons baie en goeie spelers wat nog hier is, maar hulle sal 2de en of 3de keuses wees as al ons oorsese spelers “tuis” was. Wyle Dr Craven het dit seker voorsien, dit is hoekom hy so gekant was teen beroepsrugby. Mag ons rugby egter bloei en die Springbokke weer die gevreesde span word wat hulle was.